

VLADA REPUBLIKE HRVATSKE

Zagreb, 22. srpnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o razvrstavanju željezničkih pruga |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*Prijedlog*

**VLADA REPUBLIKE HRVATSKE**

Na temelju članka 70. stavka 6. Zakona o željeznici (»Narodne novine«, br. 32/19 i 20/21), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2021. godine donijela

**UREDBU**

**O RAZVRSTAVANJU ŽELJEZNIČKIH PRUGA**

**Članak 1.**

(1) Željezničke pruge u Republici Hrvatskoj, u svrhu određivanja načina upravljanja i gospodarenja željezničkom infrastrukturom te planiranja njezinoga razvoja, razvrstavaju se na:

* željezničke pruge za međunarodni promet,
* željezničke pruge za regionalni promet,
* željezničke pruge za lokalni promet.

(2) Željezničke pruge za međunarodni promet dijele se na:

* glavne (koridorske) željezničke pruge,
* ostale željezničke pruge za međunarodni promet.

(3) Razvrstavanje željezničkih pruga iz stavaka 1. i 2. ovog članka osnova je za određivanje načina njihove uporabe te skladnoga i učinkovitoga planiranja izgradnje, modernizacije, obnove i održavanja željezničke infrastrukture u Republici Hrvatskoj.

**Članak 2.**

(1) Željezničke pruge za međunarodni promet su:

* glavne (koridorske) željezničke pruge, koje se nalaze na osnovnoj Transeuropskoj mreži (eng. Trans – European Transport Network, u daljnjem tekstu: TEN-T), i/ili na koridorima osnovne mreže, i/ili na željezničkim teretnim koridorima,
* ostale željezničke pruge za međunarodni promet, koje unutar željezničkih čvorišta i izvan njih funkcionalno povezuju glavne (koridorske) željezničke pruge ili koje međunarodne morske i riječne luke te terminale povezuju s glavnim (koridorskim) željezničkim prugama ili su dio sveobuhvatne TEN-T mreže ili povezuju željezničku mrežu Republike Hrvatske sa željezničkom mrežom susjednih zemalja.

(2) Željezničke pruge za regionalni promet su željezničke pruge koje u smislu daljinskoga prometa povezuju:

* željezničke prometne regije u Republici Hrvatskoj,
* željezničke prometne regije u Republici Hrvatskoj sa željezničkim prugama za međunarodni promet,
* željezničke prometne regije susjednih država sa željezničkim prometnim regijama u Republici Hrvatskoj ili sa željezničkim prugama za međunarodni promet u Republici Hrvatskoj.

(3) Željezničke pruge za lokalni promet su:

* željezničke pruge koje luke i terminale koji nisu od međunarodnoga značaja, te industrijske zone i gospodarske subjekte povezuju sa željezničkim prugama od značaja za regionalni promet,
* željezničke pruge koje unutar pojedine željezničke prometne regije u smislu lokalnoga prometa međusobno povezuju pojedina područja ili administrativno-gospodarske centre, ili ih priključuju na željezničke pruge za međunarodni promet ili na željezničke pruge za regionalni promet,
* željezničke pruge u funkciji gradskoga i prigradskoga željezničkog prometa, ukoliko istovremeno nisu željezničke pruge za međunarodni promet ili željezničke pruge za regionalni promet,
* željezničke pruge koje u smislu lokalnoga prometa spajaju pojedina lokalna područja u Republici Hrvatskoj s lokalnim područjima susjednih država,
* željezničke pruge za lokalno povezivanje unutar željezničkih čvorišta.

**Članak 3.**

(1) Željezničke pruge označene su oznakom koja se sastoji od oznake velikoga slova koje označava pripadnost kategoriji:

M – željezničke pruge za međunarodni promet,

R – željezničke pruge za regionalni promet,

L – željezničke pruge za lokalni promet

te troznamenkastoga broja gdje prva znamenka označava pripadnost skupini unutar svake kategorije, a druga i treća znamenka označavaju redni broj željezničke pruge unutar svake skupine.

(2) Iznimno od stavka 1. ovog članka, ako željeznička pruga predstavlja tehnološku cjelinu, a samo djelomično pripada glavnoj (koridorskoj) pruzi, dodaje se dodatna znamenka za dio podijeljene pruge.

(3) Željezničke pruge za međunarodni promet razvrstane su po skupinama na glavne (koridorske) željezničke pruge i ostale željezničke pruge za međunarodni promet.

(4) Željezničke pruge za regionalni promet i željezničke pruge za lokalni promet razvrstavane su po skupinama na željezničke pruge koje se nastavljaju na željezničke pruge u susjednim državama i na one koje se ne nastavljaju na željezničke pruge u susjednim državama.

**Članak 4.**

Razvrstanost željezničkih pruga u Republici Hrvatskoj na željezničke pruge za međunarodni promet, željezničke pruge za regionalni promet i željezničke pruge za lokalni promet prikazana je u tablicama 1., 2. i 3., koje su sastavni dio ove Uredbe.

**Članak 5.**

Tehnički uvjeti i opremljenost, te način regulacije prometa za pojedine kategorije željezničkih pruga određeni su propisom kojim se uređuje sigurnost i interoperabilnost željezničkog sustava.

**Članak 6.**

Stupanjem na snagu ove Uredbe prestaje važiti Odluka o razvrstavanju željezničkih pruga (»Narodne novine«, br. 3/14 i 72/17).

**Članak 7.**

Ova Uredba stupa na snagu osmog dana od dana objave u »Narodnim novinama«.

Klasa:

Urbroj:

Zagreb, \_\_\_\_\_\_\_\_\_\_\_\_\_\_ 2021. godine

PREDSJEDNIK

**mr.sc. Andrej Plenković, v. r.**

TABLICA 1.

ŽELJEZNIČKE PRUGE ZA MEĐUNARODNI PROMET

|  |  |  |  |  |
| --- | --- | --- | --- | --- |
| **Oznaka pruge** | **Puni naziv željezničke pruge** | **Skraćeni naziv željezničke pruge** | **Pripadnost koridoru\*** | **Građevinskaduljina pruge (km)** |
| 1 | 2 | 3 | 4 | 5 |
| **Glavne (koridorske) željezničke pruge** |
| M101 | *(Dobova)* – Državna granica – Savski Marof – Zagreb Glavni kolodvor | DG – S. Marof – Zagreb Gk | OSN, MED, RFC6, RFC10, RH1 | 2 x 26,733 |
| M102 | Zagreb Glavni kolodvor – Dugo Selo | Zagreb Gk – Dugo Selo | OSN, MED, RFC6, RFC 10, RH1, RH2 | 2 x 21,198 |
| M103 | Dugo Selo – Novska | Dugo Selo – Novska | OSN, RFC 10, RH1 | 83,405 |
| M104 | Novska – Vinkovci – Tovarnik – Državna granica – *(Šid)* | Novska – Tovarnik – DG | OSN, RFC 10, RH1 | 2 x 185,405 |
| M201 | *(Gyekenyes)* – Državna granica – Botovo – Koprivnica – Dugo Selo | DG – Botovo – Dugo Selo | OSN, MED, RFC6, RH2 | 1 x 58,761 +2 x 20,948  |
| M202 | Zagreb Glavni kolodvor – Karlovac – Rijeka | Zagreb Gk – Rijeka | OSN, MED, RFC6, RH2 | 227,871 |
| M303 | Strizivojna-Vrpolje – Slavonski Šamac – Državna granica – *(Bosanski Šamac)* | S.-Vrpolje – S. Šamac – DG | OSN, RH3 | 23,298 |
| M401 | Sesvete – Sava rasputnica | Sesvete – Sava | OSN, MED, RFC6, RFC 10 | 2 x 11,090 |
| M402 | Sava rasputnica – Zagreb Ranžirni kolodvor – Zagreb Klara | Sava – Zagreb Klara | OSN, MED, RFC6, RFC 10 | 2 x 6,677 |
| M403 | Zagreb Ranžirni kolodvor (Prijamna skupina) – Zagreb Klara (Karlovački kolosijek) | Zagreb RkPs – Z. Klara (K) | OSN, MED, RFC6 | 1,056 |
| M404 | Zagreb Klara – Delta rasputnica | Zagreb Klara – Delta | OSN, MED, RFC6, | 3,575 |
| M405 | Zagreb Zapadni kolodvor – Trešnjevka rasputnica | Zagreb Zk – Trešnjevka | OSN, MED, RFC6, RFC 10 | 1,317 |
| M406 | Zagreb Borongaj – Zagreb Resnik | Zagreb Bor. – Zagreb Resnik | OSN | 2,007 |
| M407 | Sava rasputnica – Velika Gorica | Sava – Velika Gorica | OSN | 6,295 |
| M408 | Zagreb Ranžirni kolodvor (Otpremna skupina) – Mićevac rasputnica | Zagreb RkOs – Mićevac | OSN | 1,316 |
| M409 | Zagreb Klara (Mlaka) – Zagreb Ranžirni kolodvor (Prijamna skupina) (Sisački kolosijek) | Z. Klara – Zagreb RkPs (S) | OSN | 1,071 |
| M410 | Zagreb Ranžirni kolodvor (Otpremna skupina) – Zagreb Ranžirni kolodvor (Prijamna skupina) (IV. obilazni kolosijek) | Zagreb RkOs – Zagreb RkPs | OSN, MED, RFC6, RFC 10 | 2,719 |
| M502-1 | Zagreb Glavni kolodvor – Velika Gorica | Zagreb Gk – Velika Gorica | OSN, MED, RFC6, RFC 10 | 14,048 |
| M601 | Vinkovci – Vukovar-Borovo naselje – Vukovar | Vinkovci – Vukovar | RFC 10 | 18,712 |
| M602 | Škrljevo – Bakar | Škrljevo – Bakar | RFC6 | 12,586 |
| M603 | Sušak-Pećine – Rijeka Brajdica | Sušak – Rijeka Brajdica | RFC6 | 3,802 |
| **Ostale željezničke pruge za međunarodni promet** |
| M203 | Rijeka – Šapjane – Državna granica – (*Ilirska Bistrica*) | Rijeka – Šapjane – DG | RH2 | 30,896 |
| M301 | *(Magyarboly) –*Državna granica – Beli Manastir – Osijek | DG – B. Manastir – Osijek | RH3 | 32,505 |
| M302 | Osijek – Đakovo – Strizivojna-Vrpolje | Osijek – Strizivojna-Vrpolje | RH3 | 48,377 |
| M304 | *(Čapljina)* – Državna granica – Metković – Ploče | DG – Metković – Ploče | RH3 | 22,740 |
| M501 | *(Središče)*– Državna granica – Čakovec – Kotoriba – Državna granica – *(Murakeresztur)* | DG – Čakovec – Kotoriba –DG |  | 42,388 |
| M502-2 | Velika Gorica – Sisak – Novska | V. Gorica – Sisak – Novska |  | 102,743 |
| M604 | Oštarije – Gospić – Knin – Split | Oštarije – Knin – Split |  | 1 x 318,483 +2 x 3,616 |
| M605 | Ogulin – Krpelj rasputnica | Ogulin – Krpelj |  | 6,153 |
| M606 | Knin – Zadar | Knin – Zadar |  | 95,364 |
| M607 | Perković – Šibenik | Perković – Šibenik |  | 22,503 |

\* Napomena: OSN – Osnovna TEN-T mreža

MED – Mediteranski koridor osnovne mreže

RFC6 – Mediteranski željeznički teretni koridor

RFC10 – željeznički teretni koridor Alpe-zapadni Balkan

RH1, RH2, RH3 – Unutarnji željeznički koridori u Republici Hrvatskoj

TABLICA 2.

ŽELJEZNIČKE PRUGE ZA REGIONALNI PROMET

|  |  |  |  |
| --- | --- | --- | --- |
| **Oznaka pruge** | **Puni naziv željezničke pruge** | **Skraćeni naziv****željezničke pruge** | **Građevinska duljina pruge (km)** |
| 1 | 2 | 3 | 4 |
| R101 | *(Podgorje)* – Državna granica – Buzet – Pazin – Pula | DG – Buzet – Pula | 91,140 |
| R102 | Sunja – Volinja – Državna granica – *(Dobrljin)* | Sunja – Volinja – DG | 21,575 |
| R103 | *(Martin Brod)* – Razdjelna točka km 119+444 – Državna granica – Ličko Dugo Polje – Knin | DG – L. D. Polje – Knin | 59,068 |
| R104 | Vukovar-Borovo Naselje – Dalj – Erdut – Državna granica – *(Bogojevo)* | Vukovar-B.n. – Erdut – DG | 26,046 |
| R105 | Vinkovci – Drenovci – Državna granica – *(Brčko)* | Vinkovci – Drenovci – DG | 50,939 |
| R106 | Zabok – Krapina – Đurmanec – Državna granica – *(Rogatec)* | Zabok – Đurmanec – DG | 27,198 |
| R201 | Zaprešić – Zabok – Varaždin – Čakovec | Zaprešić – Čakovec | 100,714 |
| R202 | Varaždin – Koprivnica – Virovitica – Osijek – Dalj | Varaždin – Dalj | 249,847 |

TABLICA 3.

ŽELJEZNIČKE PRUGE ZA LOKALNI PROMET

|  |  |  |  |
| --- | --- | --- | --- |
| **Oznaka pruge** | **Puni naziv željezničke pruge** | **Skraćeni naziv željezničke pruge** | **Građevinska duljina pruge (km)** |
| 1 | 2 | 3 | 4 |
| L101 | Čakovec – Mursko Središće – Državna granica – *(Lendava)* | Čakovec – M. Središće – DG | 17,942 |
| L102 | Savski Marof – Kumrovec – Državna granica – *(Imeno)* | S. Marof – Kumrovec – DG | 38,522 |
| L103 | Karlovac – Ozalj – Kamanje – Državna granica – *(Metlika)* | Karlovac – Kamanje – DG | 28,799 |
| L201 | Varaždin – Ivanec – Golubovec | Varaždin – Golubovec | 34,596 |
| L202 | Hum-Lug rasputnica – Gornja Stubica | Hum-Lug – Gornja Stubica | 10,820 |
| L203 | Križevci – Bjelovar – Kloštar | Križevci – Bjelovar – Kloštar | 62,047 |
| L204 | Banova Jaruga – Daruvar – Pčelić rasputnica | Banova Jaruga – Pčelić | 95,752 |
| L205 | Nova Kapela-Batrina – Pleternica – Našice | Nova Kapela – Našice | 60,493 |
| L206 | Pleternica – Požega – Velika | Pleternica – Velika | 24,955 |
| L207 | Bizovac – Belišće | Bizovac – Belišće | 12,940 |
| L208 | Vinkovci – Gaboš – Osijek | Vinkovci – Osijek | 33,770 |
| L209 | Vinkovci – Županja | Vinkovci – Županja | 28,073 |
| L210 | Sisak Caprag – Petrinja | Sisak Caprag – Petrinja | 11,018 |
| L211 | Ražine – Šibenik Luka  | Ražine – Šibenik Luka | 3,714 |
| L212 | Rijeka Brajdica – Rijeka | Rijeka Brajdica – Rijeka | 2,037 |
| L213 | Lupoglav – Raša | Lupoglav – Raša | 52,996 |
| L214 | Gradec – Sveti Ivan Žabno | Gradec – Sv. I. Žabno | 12,520 |

**O B R A Z L O Ž E NJ E**

Pravna osnova za donošenje predložene Uredbe o razvrstavanju željezničkih pruga propisana je člankom 70. stavkom 6. Zakona o željeznici („Narodne novine“, broj 32/19 i 20/21), kojim se daje ovlaštenje Vladi Republike Hrvatske da, na prijedlog Ministarstva mora, prometa i infrastrukture, Uredbom razvrsta željezničke pruge u Republici Hrvatskoj.

Ovom Uredbom se vrste željezničkih pruga određuju prema namjeni, gospodarskom značenju, značenju koje imaju u međunarodnom i unutarnjem željezničkom prometu, načinu upravljanja i gospodarenja željezničkom infrastrukturom te planiranju njezina razvoja.

Cilj razvrstavanja željezničkih pruga je određivanje osnove za način njihove uporabe te skladno i učinkovito planiranje izgradnje, modernizacije, obnove i održavanja željezničke infrastrukture u Republici Hrvatskoj.

Danom stupanja na snagu Uredbe prestaje važiti Odluka o razvrstavanju željezničkih pruga (»Narodne novine«, br. 3/14 i 72/17).

Donošenje ove Uredbe neće imati utjecaj na Državni proračun Republike Hrvatske.